આપણે ત્યાં આખા વર્ષમાં માંડ બે-ત્રણ ફિલ્મો એવી આવે છે જેમાં સ્ત્રીઓની ભૂમિકા અને તેના પ્રશ્નો કેન્દ્રમાં હોય, જેમાં હિરોઇન જ હીરો હોય. ‘મર્દાની’ એમાંની એક છે; પરંતુ હા, ખરબચડી ભાષા અને કંપારી છૂટી જાય એવા દેહવિક્રયના વ્યવસાયનાં અમુક દૃશ્યોને કારણે આ ફિલ્મને સેન્સરનું ઍડલ્ટ માટેનું ‘એ’ સર્ટિફિકેટ મળેલું છે, એટલે અઢાર વર્ષથી નીચેના લોકો તો થિયેટરમાં જઈ નહીં શકે, પરંતુ બાકીના લોકો માટે આ ફિલ્મ બેશક જોવા જેવી અને ઠંડા કલેજે વિચારવા જેવી છે. બાય ધ વે, આ ફિલ્મ ખરેખરી સીક્વલને લાયક છે.